Hlutverk fræðslu - og frístundasviðs Mosfellsbæjar er að veita börnum og unglingum í sveitarfélaginu bestu mögulega menntun á hverjum tíma , vera faglegt forystuafl í menntamálum , stýra og fylgja eftir stefnumótun fyrir grunnskóla og leikskóla , tónlistarnám og fullorðinsfræðslu og búa starfsmönnum áhugavert starfsumhverfi og tækifæri til starfsþróunar . Sviðið hefur með höndum eftirlit með starfsemi grunnskóla og leikskóla og leyfisveitingar til dagforeldra skv. reglugerð um daggæslu barna í heimahúsum og eftirlit með þeirri starfsemi . Fræðslu - og frístundasvið hefur einnig það hlutverk að skapa börnum , unglingum og ungmennum skilyrði til virkrar þátttöku í íþrótta - og tómstundastarfi , stuðla að heilbrigði almennings með því að veita einstaklingum á öllum aldri gott aðgengi að fjölbreyttri aðstöðu til íþróttaiðkunar og útivistarmöguleika , vera í fararbroddi við að efla og þróa fagumhverfi frítímaþjónustunnar og veita íþrótta - og æskulýðsfélögum þjónustu og stuðning .